text: Vejle og Esbjerg nomineret til årets iværksætter-kommune
  12 november 2015 kl. 06.09
  Både Vejle og Esbjerg Kommune er nomineret til Årets Iværksætterkommune i Danmark. 
  Vejle og Esbjerg Kommune er med i opløbet om at blive Danmarks iværksætterkommune 2015.
  Titlen går til den kommune, der har formået at skabe de bedste lokale vækstbetingelser for iværksættere. Vejle Kommune får i vurderingen ros for at holde et højt niveau på samtlige vurderingskriterier, og er derfor blandt de nominerede.
  Dommerkomitéen har især lagt vægt på de fysiske faciliteter til iværksættere i kommunen. Derudover fremhæver komitéen, at ungdomsuddannelserne er gode til at bruge iværksætteri aktivt. 
  Udover Vejle og Esbjerg er Skive Kommune, Viborg Kommune og Odense Kommune også nomineret til Årets Iværksætterkommune 2015. Vinderen offentliggøres i uge 47.
  Vejle Kommune vandt titlen i 2014 og 2007, og er altså igen i år blandt de sidste fem nominerende til Årets Iværksætterkommune.
  